# Príloha č. 2 – Návrh na plnenie kritérií

**CENOVÁ PONUKA UCHÁDZAČA NA PLNENIE KRITÉRIÍ NA VYHODNOTENIE PONÚK**

*Identifikácia verejného obstarávateľa:*

Názov: LESY Slovenskej republiky, štátny podnik

Sídlo organizácie : Námestie SNP 8, 975 66 Banská Bystrica

Odštepný závod lesnej techniky, Mičinská cesta 33, 974 01 Banská Bystrica

IČO: 36038351

***Identifikácia uchádzača:***

Obchodné meno (názov):

Sídlo organizácie:

Štatutárny orgán: IČO: IČ pre DPH:

Bankové spojenie (IBAN):

Kontaktná osoba

pre veci zmluvné: E- mail: Telefón:

Kontaktná osoba

pre veci technické: E-mail: Telefón:

Predmet zákazky:

*„Hutnícky materiál 01/2022“*

|  |  |  |  |
| --- | --- | --- | --- |
| **Predmet zákazky** | **Cena predmetu****zákazky celkom****v EUR bez DPH** | **DPH v EUR** | **Cena predmetu zákazky celkom v EUR s DPH** |
| **Hutnícky materiál 01/2022 v súlade s Prílohou č. 1 Opis predmetu zákazky** |  |  |  |

Som / nie som platcom DPH – **nehodiace sa prečiarknite**

Ak uchádzač nie je platcom DPH, uvedie pre sadzbu DPH slovné spojenie „Neaplikuje sa“. Takýto uchádzač týmto prehlasuje, že v prípade zmeny postavenia na platcu DPH je ním predložená cena konečná a nemenná a bude považovaná za cenu na úrovni s DPH.

Uchádzač týmto prehlasuje, že je oprávnený dodávať požadovaný predmet zákazky, nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, spĺňa všetky požiadavky verejného obstarávateľa a súhlasí s obsahom návrhu zmluvy (viď. Príloha č. 3 týchto súťažných podkladov), ktorá je prílohou výzvy na predkladanie ponúk v tomto procese zadávania zákazky.

Podaním ponuky uchádzač zároveň vyhlasuje a súhlasí, že ak sa stane úspešným, návrh na plnenie kritérií bude spolu s jeho identifikačnými údajmi súčasťou uzatvorenej zmluvy *(uplatňuje sa v prípade, ak sa nepoužije elektronická aukcia)*.

Celková cena zahŕňa všetky náklady spojené s obstaraním predmetu danej zákazky vrátane dodania predmetu zákazky v požadovanej kvalite a množstve do miesta dodania.

V ............................... dňa ......................................

...............................................

pečiatka a podpis

# Povinná súčasť Prílohy č. 2 Návrh na plnenie kritérií

**Vyhlásenie uchádzača o podmienkach súťaže**

**Uchádzač:**

Obchodný názov:

Sídlo spoločnosti:

IČO:

Meno a priezvisko osoby

oprávnenej konať v mene spoločnosti:

Ako uchádzač, ktorý predkladá ponuku vo verejnom obstarávaní na predmet zákazky **„Hutnícky materiál 01/2022“**, týmto čestne vyhlasujem, že:

* súhlasím s podmienkami určenými verejným obstarávateľom, ktoré sú uvedené v oznámení o vyhlásení verejného obstarávania a v súťažných podkladoch
* akceptujem a bezvýhradne súhlasím s obsahom zmluvy, vrátane všetkých jej príloh
* všetky informácie a údaje, doklady a dokumenty, vyhlásenia predložené v ponuke, ako aj v tomto vyhlásení sú pravdivé a úplné,
* Predkladám len jednu ponuku,

□1 ktorú som vypracoval sám

□1 pri jej vypracovaní, som využil služby osoby podľa § 49 ods. 5 zákona o verejnom obstarávaní:

2Meno a priezvisko osoby: .......................

Obchodné meno alebo názov: ............................

Adresa pobytu alebo miesto podnikania: ........................

Identifikačné číslo, ak bolo pridelené: ..............................

* nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu podľa § 32 ods. 1 písm. f) zákona č. 343/2015 Z.z. o verejnom obstarávaní a o zmene a doplnení niektorých zákonov.
* oboznámil som sa s protikorupčnou politikou verejného obstarávateľa a som si vedomý svojich práv a povinností v súvislosti s plnením protikorupčných opatrení.

Ako uchádzač ďalej vyhlasujem, že som si vedomý právnych následkov uvedenia nepravdivých informácii, alebo zamlčaných závažným spôsobom.

V ......................................... dňa .................

................................................................

meno a podpis štatutárneho zástupcu uchádzača

1 uchádzač zaškrtne políčko, podľa toho akým spôsobom bola ponuka vypracovaná

2 uchádzač vyplní identifikačné údaje osoby, ktorej služby využil podľa § 49 ods. 5 zákona, ak sa vzťahuje

# Povinná súčasť Prílohy č. 2 Návrh na plnenie kritérií

**Vyhlásenie uchádzača ku konfliktu záujmov a o nezávislom stanovení ponuky**

**Uchádzač:**

Obchodný názov:

Sídlo spoločnosti:

IČO:

Meno a priezvisko osoby

oprávnenej konať v mene spoločnosti:

 Ako uchádzač (ďalej len „predkladateľ ponuky“), ktorý predkladá ponuku vo verejnom obstarávaní na predmet zákazky „**Hutnícky materiál 01/2022**“, týmto čestne vyhlasujem, že:

1. v súvislosti s uvedeným postupom zadávania zákazky potvrdzujem neprítomnosť konfliktu záujmov v tom, že:

1.1  nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zainteresovaná osoba“), akékoľvek aktivity, ktoré by mohli viesť k zvýhodneniu postavenia uchádzača v postupe tohto verejného obstarávania;

1.2   neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky;

1.3 budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania.

2. v súvislosti s uvedeným postupom zadávania zákazky potvrdzujem nezávislé stanovenie ponuky v tom, že

* 1. ako predkladateľ ponuky som sa nedohodol na ponukách s inými konkurentmi v predmetnom verejnom obstarávaní, konkurentom na účely tohto vyhlásenia sa pritom rozumie každý podnikateľ, okrem predkladateľa ponuky, ktorý (i) je uchádzačom v predmetnom verejnom obstarávaní, (ii) by mohol len potenciálne predložiť ponuku v predmetnom verejnom obstarávaní a to s ohľadom na svoju kvalifikáciu, schopnosti, alebo skúsenosti;
	2. že ceny, ako aj iné podmienky predkladanej ponuky ako predkladateľ ponuky som nesprístupnil iným konkurentom a že som ich priamo ani nepriamo nezverejnil;
	3. že ceny, ako aj iné podmienky predkladanej ponuky, boli predkladateľom ponuky určené nezávisle od iných konkurentov bez akejkoľvek dohody, konzultácie, komunikácie s týmito konkurenti, ktorá by sa týkala (i) cien, /ii) zámeru predložiť ponuku, (iii) metód alebo faktorov určených na výpočet cien alebo (iv) predloženia cenovej ponuky, ktorá by nespĺňala podmienky súťažných podkladov na dané verejné obstarávanie;
	4. že ako predkladateľ ponuky nepodniknem žiadne kroky smerom ku konaniu uvedenému v bodoch 2.1 až 2.3 a ani sa nepokúsim žiadneho iného konkurenta naviesť na kolúziu v predmetnom verejnom obstarávaní;
	5. že ako predkladateľ ponuky som vstúpil do konzultácií, dohôd alebo dohovorov s nasledovnými konkurentmi ohľadom predmetného verejného obstarávania a ako predkladateľ ponuky uvádzam v priložených dokumentoch kompletné údaje o tejto skutočnosti vrátane identifikácie1 týchto konkurentov, charakteru, dôvodov týchto konzultácií, komunikácie, dohôd alebo dohovorov. Týmto nie sú dotknuté vyhlásenia v bodoch 2.1 až 2.3,

Ďalej vyhlasujem, že

* všetky informácie a údaje predložené v ponuke, ako aj v tomto vyhlásení sú pravdivé, nekreslené a úplné
* som si prečítal a porozumel obsahu tohto vyhlásenia
* som si vedomý následkov potvrdenia nepravdivých informácií v tomto vyhlásení

V ..............................., dňa ...............

 .........................................................

 meno a podpis štatutárneho zástupcu uchádzača

 1 pod identifikáciou konkurenta sa myslí uvedenie mena, priezviska konkurenta, obchodné meno alebo názov, adresa pobytu alebo miesto podnikania, identifikačné číslo, ak bolo pridelené –

# Príloha č. 3 - návrh zmluvy

**Kúpna zmluva č.**

uzatvorená podľa § 409 a nasl. zákona č. 513/1991 Zb. Obchodného zákonníka

v platnom znení a v súlade so zákonom č. 343/2015 Z. z. o verejnom obstarávaní

medzi zmluvnými stranami (ďalej ako „zmluva“)

**Kupujúci:**

Obchodné meno: **LESY Slovenskej republiky, š.p.**

 Odštepný závod lesnej techniky

Sídlo: Mičinská cesta 33, 974 01 Banská Bystrica

Štatutárny zástupca: Ing. Peter Brezina, riaditeľ OZ lesnej techniky

IČO: 36 038 351

IČ DPH: SK 2020087982

 Bankové spojenie: VUB Banská Bystrica

Číslo účtu: 9409-312 /0200, IBAN: SK3902000000000009409312

Zapísaný: v Obchodnom registri Okresného súdu v Banskej Bystrici dňa 29.10.1999, Oddiel: Pš Vložka č.: 155/S

 Internetová adresa: www.lesy.sk

Osoba oprávnená konať vo veciach spojených s fakturáciou Ing. Radoslav Hronček

tel.: +421 918 333 886 e-mail : radoslav.hroncek @lesy.sk

(ďalej len „kupujúci“)

**Predávajúci:**

Obchodné meno:

Sídlo organizácie:

Štatutárny zástupca:

IČO:

IČO DPH:

Bankové spojenie:

Číslo účtu:

Zapísaný:

vložka č.

Internetová adresa:

**Kontaktná osoba:**

tel.:

e-mail

(ďalej len „predávajúci“)

(spolu ako „Zmluvné strany“, každý samostatne ak ako „zmluvná strana“)

**PREAMBULA**

Podkladom pre uzavretie zmluvy je výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní“ alebo aj „ZVO“), ktoré bolo realizované v rámci zriadeného dynamického nákupného systému s názvom **„Hutnícky materiál 01/2022“** (ďalej len „Súťaž“ alebo „Verejné obstarávanie“).

Predávajúci vyhlasuje, že v čase uzatvorenia zmluvy má splnené všetky povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o registri partnerov verejného sektora“).

**Článok I.**

**PREDMET ZMLUVY**

* 1. Predmetom tejto zmluvy je záväzok predávajúceho dodať kupujúcemu:

|  |
| --- |
| **Opis predmetu zákazky (akosť/STN)** |
| I profil 140 (6000) |
| I profil 200 (6000) |
| U profil 200 (6000) |

, bližšie definované v Prílohe č. 1 - Opis predmetu zákazky, ktorá je neoddeliteľnou časťou tejto zmluvy (ďalej spolu len „tovar“) a previesť na neho vlastnícke právo k dodanému tovaru a záväzok kupujúceho riadne a včas dodaný tovar prevziať a zaplatiť zaň kúpnu cenu podľa Článku II. tejto zmluvy.

* 1. Tovar musí byť nový.
	2. Tovar musí byť certifikovaný a schválený aj výrobcom na dovoz a predaj v Slovenskej republike, resp. v rámci EÚ a vyhovuje všeobecne záväzným právnym predpisom a technickým normám. Dodávateľ týmto potvrdzuje, že dodávané výrobky zodpovedajú dohodám pri objednávke, s údajmi o skúšobných výsledkoch (resp. Protokol o skúške 2.2). V prípade požiadavky zo strany Kupujúceho, budú súčasťou dodávky tovaru materiálové listy.
	3. Predávajúci sa zaväzuje dodať tovar podľa tejto zmluvy do miesta dodania osobne a s odbornou starostlivosťou. Predávajúci môže poveriť vykonať dopravu tovaru do miesta dodania aj inú osobu.

**Článok II.**

**CENA A PLATOBNÉ PODMIENKY**

* 1. Cena za dodávaný tovar je stanovená dohodou zmluvných strán v zmysle zákona č. 18/ 1996 Z.z. o cenách podľa cenovej špecifikácie tovaru uvedeného v Prílohe č. 2 k tejto zmluve. V dohodnutej cene sú zahrnuté všetky náklady predávajúceho súvisiace s dodaním tovaru vrátane komplexného zabezpečenia služieb spojených s dodaním tovaru a dopravy tovaru do miesta dodania.
	2. Právo na zaplatenie ceny vzniká predávajúcemu riadnym splnením jeho záväzku spôsobom a v mieste dodania v súlade s touto dohodou.
	3. Po prevzatí tovaru kupujúcim v mieste dodania, vyhotoví predávajúci kupujúcemu faktúru a doručí ju na adresu kupujúceho uvedenú v záhlaví tejto zmluvy v 2 (dvoch) vyhotoveniach. Faktúra musí obsahovať všetky náležitosti daňového dokladu podľa § 71 a § 74 Zákon o dani z pridanej hodnoty a náležitosti podľa tejto zmluvy. Vystavená faktúra musí obsahovať minimálne: obchodné meno a sídlo, IČO, DIČ, IČ DPH Predávajúceho, meno, sídlo, IČO, DIČ, IČ DPH Kupujúceho, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, výšku ceny bez dane, sadzbu dane, fakturovanú sumu celkom, podpis oprávnenej osoby. K faktúre je predávajúci povinný priložiť potvrdený dodací list podľa článku III. tejto zmluvy, inak mu bude faktúra vrátená ako neúplná.
	4. Kupujúci uhradí oprávnene účtovanú sumu formou bezhotovostného platobného styku do 30 kalendárnych dní odo dňa doručenia faktúry. Platobná povinnosť kupujúceho sa bude považovať za splnenú v deň, keď bude z účtu kupujúceho odpísaná príslušná suma v prospech účtu predávajúceho.
	5. Kupujúci je oprávnený vrátiť bez zaplatenia faktúru, ktorá je nesprávna alebo neúplná a to najneskôr v posledný deň jej splatnosti. Oprávneným vrátením faktúry prestáva plynúť lehota jej splatnosti. Nová lehota splatnosti začína plynúť znova odo dňa doručenia opravenej faktúry kupujúcemu.
	6. Akúkoľvek zmenu čísla účtu je predávajúci povinný oznámiť kupujúcemu prehlásením s úradne overeným podpisom.

**Článok III.**

**MIESTO, ČAS A SPÔSOB PLNENIA**

* 1. Miestom dodania tovaru je **Banská Bystrica, Mičinská cesta 33**.
	2. Predávajúci je povinný dodať tovar do miesta dodania v celom rozsahu najneskôr **do 7 pracovných** dní odo dňa účinnosti zmluvy.
	3. Predávajúci sa zaväzuje dodať spolu s tovarom všetky časti sprievodnej dokumentácie od výrobcov dodávaných zariadení v Slovenskom jazyku, najmä záručné podmienky ku každému druhu tovaru a technické certifikáty, vyhlásenia o zhode a atesty.
	4. Dopravu tovaru do miesta dodania je povinný zabezpečiť predávajúci na vlastné náklady a nebezpečenstvo tak, aby bola zabezpečená dostatočná ochrana pred jeho poškodením a znehodnotením. Za škodu spôsobenú porušením tejto povinnosti v plnej miere zodpovedá predávajúci.
	5. Prevzatie tovaru v mieste dodania bude potvrdené oprávnenou osobou kupujúceho na prevzatie tovaru uvedenou v bode 3.6 tohto článku na dodacom liste, ktorý vyhotoví predávajúci a na ktorých bude uvedená špecifikácia tovaru v druhoch a množstvách, jednotková cena položiek dodávaného tovaru, jeho celková výška, miesto a dátum prevzatia tovaru. Uvedená oprávnená osoba po prevzatí riadne dodaného tovaru podpíše dodací list.
	6. Predávajúci vyrozumie o termíne dodania tovaru oprávnenú osobu kupujúceho na prevzatie tovaru *Ing. Radoslav Hronček, telefonický kontakt, 0918 333 886 e-mail:* radoslav.hroncek @lesy.sknajmenej 5 (päť) pracovných dní pred jeho dodaním. Uvedená osoba vykoná v mieste dodania kontrolu dodaného tovaru a svojím podpisom potvrdí dodací list.
	7. Dodanie tovaru do miesta dodania sa uskutoční výhradne po odsúhlasení termínu oprávnenou osobou.

**Článok IV.**

**UŽÍVACIE, VLASTNÍCKE A AUTORSKÉ PRÁVA**

* 1. Kupujúci nadobúda vlastnícke právo k tovaru okamihom ako mu je dodaný tovar odovzdaný v zmysle článku III. tejto zmluvy.

**Článok V.‎**

**ZÁRUKA, ZODPOVEDNOSŤ ZA VADY TOVARU A REKLAMÁCIE**

* 1. Predávajúci je povinný dodať tovar v dohodnutom množstve, v kvalite a vo vyhotovení podľa tejto zmluvy, spôsobilý na použitie na obvyklý účel. Tovar musí spĺňať všetky požadované kvalitatívne parametre a úžitkové vlastnosti podľa tejto zmluvy.
	2. Predávajúci sa zaručuje, že tovar je originál, nový, doteraz nepoužívaný a je vyrobený podľa dokumentácie výrobcu v súlade s technickými normami a predpismi platnými v SR a zodpovedá požadovanej kvalite a zmluvným podmienkam dohodnutými v tejto zmluve a v opise predmetu zákazky podľa prílohy č. 1 tejto zmluvy.
	3. Predávajúci poskytuje kupujúcemu záruku za akosť tovaru spočívajúcu v tom, že tovar bude spôsobilý na použitie na obvyklý účel a zachová si obvyklé vlastnosti. Záručná doba začína plynúť dňom riadneho prevzatia tovaru osobou oprávnenou konať za kupujúceho vo veciach prevzatia tovaru podľa článku III. bod 3.6 tejto zmluvy ak nie je pri jednotlivých výrobkoch v Prílohe č. 1 požadované a uvedené inak.
	4. Kupujúci v prípade zistenia vady resp. vád na dodanom tovare písomne oznámi vady (reklamácia) predávajúcemu v lehote 14 (štrnásť) dní po ich zistení, najneskôr však do uplynutia dohodnutej záručnej doby. V prípade uplatnenia nárokov z vád tovaru (reklamácie) zo strany kupujúceho záručná doba neplynie po dobu, po ktorú kupujúci nemôže užívať tovar pre jeho vady, a začne znova plynúť dňom odovzdania opraveného, resp. vymeneného tovaru.
	5. Oznámenie vád – reklamácia, musí obsahovať najmä:

a) identifikačné údaje, číslo zmluvy, podľa ktorej bol tovar dodaný,

b) názov, označenie, typ reklamovaného tovaru,

c) výrobnú sériu tovaru,

d) popis vady,

e) číslo dodacieho listu.

* 1. Nároky kupujúceho z vád tovaru sa spravujú režimom podľa § 436 a Obchodný zákonník. Kupujúci je oprávnený požadovať odstránenie vád dodaním náhradného tovaru za vadný tovar, dodanie chýbajúceho tovaru a požadovať odstránenie právnych vád, požadovať odstránenie vád opravou tovaru, ak sú vady opraviteľné, požadovať primeranú zľavu z kúpnej ceny alebo odstúpiť od zmluvy. Náklady spojené s reklamáciou znáša predávajúci.
	2. Voľbu nároku z vád tovaru kupujúci oznámi predávajúcemu v zaslanom oznámení vád, alebo bez zbytočného odkladu po tomto oznámení. Predávajúci je povinný zabezpečiť prevzatie reklamovaného tovaru na účely záručného servisu do 48 ( štyridsaťosem) hodín od oznámenia vád.
	3. Predávajúci vyrieši oprávnenú reklamáciu do 14 (štrnásť) dní odo dňa jej uplatnenia. V prípade uplatnenia nároku kupujúceho na dodanie náhradného tovaru v zmysle bodu 5.6 tohto článku je predávajúci povinný dodať náhradný tovar v kvalite a množstve zodpovedajúcim požiadavkám kupujúceho, a to v lehote 2 (dvoch) pracovných dní odo dňa doručenia písomného oznámenia v zmysle 5.4 tohto článku.
	4. Záruka sa nevzťahuje na vady vzniknuté mechanickým poškodením, nesprávnym používaním spôsobeným kupujúcim alebo ako následok živelnej pohromy.

**Článok VI.‎**

**ZMLUVNÁ POKUTA, ÚROK Z OMEŠKANIA A ODSTÚPENIE OD ZMLUVY**

* 1. V prípade, že predávajúci nedodrží termín plnenia, dohodnutý v tejto zmluve, uhradí kupujúcemu zmluvnú pokutu vo výške 0,05% z ceny nesplnenej časti predmetu plnenia za každý deň omeškania. Ak došlo k omeškaniu predávajúceho s plnením z dôvodu pôsobenia vyššej moci (živelná pohroma, vojnový konflikt, štrajk, atď.) kupujúci neuplatní zmluvnú pokutu voči predávajúcemu za dobu trvania vyššej moci (§374 Obchodného zákonníka).
	2. V prípade omeškania kupujúceho s úhradou faktúry uhradí tento predávajúcemu úrok z omeškania vo výške 0,05 % z neuhradenej sumy za každý deň omeškania.
	3. V prípade, že predávajúci nevybaví uplatnenú reklamáciu v termíne dohodnutom v bode 5.8 tejto zmluvy, zaplatí kupujúcemu zmluvnú pokutu vo výške 0,5% z ceny reklamovaného tovaru za každý deň omeškania.
	4. Zmluvné pokuty a sankcie dohodnuté touto zmluvou uhradí povinná strana nezávisle na tom, či a v akej výške vznikne druhej strane škoda. Uplatnením zmluvnej pokuty nie je dotknuté právo na náhradu škody. Základom pre výpočet zmluvnej pokuty a sankcií sú ceny s DPH.
	5. Dohodnuté zmluvné pokuty a sankcie uhradí povinná strana strane oprávnenej do 30 (tridsať) dní odo dňa ich uplatnenia.
	6. Zmluvné strany môžu od tejto zmluvy odstúpiť v prípade:

a) ak predávajúci neplní svoje záväzky podľa predchádzajúcich ustanovení tejto zmluvy,

b) z ostatných dôvodov uvedených v Obchodnom zákonníku.

Odstúpenie musí byť druhej strane oznámené písomne, inak je neplatné a musí v ňom byť uvedený aj dôvod, pre ktorý zmluvná strana od zmluvy odstupuje. Odstúpenie od zmluvy je účinné dňom, kedy bolo písomné oznámenie o odstúpení od zmluvy doručené druhej zmluvnej strane.‎

* 1. Zmluvná strana je oprávnená okamžite odstúpiť od tejto zmluvy v prípade podstatného porušenia zmluvného vzťahu druhou zmluvnou stranou. Za podstatné porušenie sa považuje:
1. nesplnenie požiadavky kupujúceho vyplývajúcej z opisu predmetu zákazky,
2. nedodanie tovaru v termíne uvedenom v článku III. tejto zmluvy a/alebo rozsahu uvedenom v Prílohe č.1 k tejto zmluve z dôvodov na strane predávajúceho,
3. nedodanie tovaru v požadovaných kvalitatívnych parametroch a úžitkových vlastnostiach podľa článku V. tejto zmluvy,
4. nezaplatenie kúpnej ceny kupujúcim podľa čl. II tejto zmluvy,
5. nestrpenie kontroly, neposkytnutie súčinnosti a nedodanie požadovaných podkladov v zmysle ustanovenia bodu 8.3 čl. VIII tejto zmluvy.
	1. Zmluvná strana je oprávnená okamžite odstúpiť od tejto zmluvy v prípade, ak sa pre druhú zmluvnú stranu stalo splnenie podstatných zmluvných povinností nemožným.‎

Zmluvná strana, ktorá od zmluvy odstúpila podľa tejto zmluvy, má právo na úhradu preukázateľných nákladov vzniknutých v súvislosti s plnením zmluvy až do odstúpenia od tejto zmluvy.‎

**Článok VII.**

**OKOLNOSTI VYLUČUJÚCE ZODPOVEDNOSŤ**

* 1. Zodpovednosť strán za čiastočné alebo úplné neplnenie zmluvných povinností je vylúčená v týchto prípadoch: a) v dôsledku vyššej moci. Ak kedykoľvek v priebehu trvania tejto zmluvy bude splnenie celej alebo časti akejkoľvek povinnosti ktorejkoľvek strany znemožnené alebo oneskorené z dôvodu vis major (najmä, ale nielen, vládneho rozhodnutia, alebo zmeny právnych predpisov, vojny, občianskych nepokojov, sabotáže, požiaru, záplav, epidémií, karanténneho opatrenia, porúch dodávok bežne dodávaných energií, štrajku a výluky, alebo akejkoľvek inej udalosti mimo rozumnú kontrolu týkajúcej sa strany (ďalej označené ako „skutočnosť“), uvedená strana je povinná zaslať druhej strane oznámenie tejto skutočnosti do 5 (päť) dní od dátumu výskytu tejto skutočnosti. Pokiaľ vyššia moc pôsobí po dobu nepresahujúcu 90 (deväťdesiat) kalendárnych dní, sú strany povinné splniť záväzky vyplývajúce z tejto zmluvy hneď ako účinky vyššej moci pominú, pričom dohodnuté termíny sa posúvajú o dobu pôsobenia vyššej moci,

b) v dôsledku zásahu úradných miest krajín, majúcich súvislosť s plnením predmetu tejto zmluvy, ktorý znemožní stranám splnenie povinností vyplývajúcich z tejto zmluvy. Za vyššiu moc nemožno považovať neudelenie úradných licencií alebo povolenia na vývoz tovarov majúcich vzťah k plneniu predmetu čiastkových zmlúv.

* 1. Žiadna strana nemá právo z dôvodu takejto skutočnosti odstúpiť od tejto zmluvy ani uplatniť nárok na náhradu škody, či uplatňovať zmluvnú pokutu voči druhej strane, pokiaľ táto z dôvodu takejto skutočnosti nesplní zmluvnú povinnosť alebo sa dostane do omeškania s plnením zmluvnej povinnosti.

**Článok VIII.**

**ZÁVEREČNÉ USTANOVENIA**

* 1. Zmeny a doplnky tejto zmluvy je možno vykonávať iba formou očíslovaných písomných dodatkov po predchádzajúcej dohode zmluvných strán, ktoré budú neoddeliteľnou súčasťou tejto zmluvy.‎
	2. Zmluvné strany sa dohodli, že prípadné spory pri plnení tejto zmluvy budú riešiť predovšetkým vzájomnou dohodou. V prípade, že k takejto dohode nedôjde, bude ktorákoľvek zmluvná strana oprávnená podať návrh na začatie konania na príslušný súd.
	3. Ak nie je dohodnuté v tejto zmluve inak, riadia sa právne vzťahy z nej vyplývajúce a vznikajúce ustanoveniami ‎Obchodného zákonníka a súvisiacimi všeobecne záväznými právnymi predpismi Slovenskej republiky.‎ V prípade, že niektoré ustanovenie tejto zmluvy je alebo sa stane neplatným, ostatné ustanovenia zmluvy nie sú touto neplatnosťou dotknuté a ostávajú v platnosti. Namiesto neplatného ustanovenia sa vzťahy zmluvných strán upravené touto zmluvou budú spravovať príslušnými platnými právnymi predpismi.
	4. Táto zmluva nadobúda platnosť dňom jej podpisu zástupcami oboch zmluvných strán‎ a účinnosť ‎dňom‎ nasledujúcim ‎po ‎dni‎ jej ‎zverejnenia v súlade s § 47a Občianskeho zákonníka.
	5. Táto‎ zmluva‎ sa‎ povinne‎ zverejňuje ‎v‎ súlade‎ so Zákonom o slobode informácií.
	6. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou preukazujúcou doručenie na adresu určenú v záhlaví zmluvy, doručenie kuriérom, e-mailom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
	7. V prípade akejkoľvek zmeny adresy alebo kontaktných údajov určených na doručovanie písomností na základe tejto zmluvy alebo v súvislosti s touto zmluvou sa príslušná zmluvná strana zaväzuje o zmene adresy a kontaktných údajov bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa a nové kontaktné údaje riadne oznámené zmluvnej strane pred odosielaním písomnosti.
	8. Zmluvné strany sa dohodli, že rozhodujúcim jazykom je slovenský jazyk a v prípade sporov vzniknutých na základe tejto zmluvy bude rozhodujúci právny poriadok Slovenskej republiky.
	9. Predávajúci v súlade s § 11 Zákona o verejnom obstarávaní, ktorí majú povinnosť zapisovať sa do registra partnerov verejného sektora musia byť platne zapísaní v registri partnerov verejného sektora počas celej platnosti zmluvy.
	10. Ak má predávajúci v úmysle dodanie tovaru alebo jeho časti ďalším čiastkovým predávajúcim (ďalej len „subdodávateľom“), a to buď v celom rozsahu alebo čiastočne, je oprávnený využiť subdodávateľov, uvedených v Prílohe č. 3 k zmluve, ktorí spĺňajú podmienky účasti podľa § 32 ods. 1 písm. e) ZVO a neexistujú u nich dôvody na vylúčenie podľa § 40 ods. 6 písm. a) až h) a ods. 7 ZVO, pričom sú oprávnení dodať tovar vo vzťahu k tej časti zákazky, ktorý majú za uchádzača plniť. Zmenu vo využití osoby subdodávateľa je predávajúci povinný oznámiť kupujúcemu vždy pred tým, ako k nej dôjde a navrhovaný subdodávateľ musí spĺňať podmienky podľa § 32 ods. 1, § 40 ods. 6 písm. a) až h) a ods. 7 ZVO a oprávnenie na dodanie tovaru, k tej časti zákazky, ktorú má pre uchádzača plniť v rovnakom rozsahu ako pôvodný subdodávateľ. Predávajúci zodpovedá rovnako, akoby zmluvu plnil sám.
	11. Ak predávajúci použije na dodanie tovaru subdodávateľov, tvorí ich zoznam Prílohu č. 3 tejto zmluvy, pričom tento zoznam obsahuje údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia v zmysle § 41 ods. 3 ZVO. Predávajúci je oprávnený zmeniť subdodávateľa po predchádzajúcom oznámení kupujúcemu v zmysle bodu 9.10. Predávajúci je v zmysle § 41 ods. 4 ZVO povinný kupujúcemu oznámiť akúkoľvek zmenu údajov u subdodávateľov, uvedených v Prílohe č. 3 tejto zmluvy, a to do 10 dní odkedy sa o tejto zmene dozvedel, písomne na adresu kupujúceho. Predávajúci zodpovedá za odbornú starostlivosť pri výbere subdodávateľa ako aj za plnenia vykonané a zabezpečené na základe zmluvy o subdodávke. Predávajúci je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom predávajúceho v zmysle Zákona o registri partnerov verejného sektora. Kupujúci v zmysle § 41 ods. 2 ZVO môže požadovať zmenu subdodávateľa, ktorý nespĺňa podmienky stanovené v zmysle bodu 9.9 a 9.10.
	12. Zmluva sa uzatvára na dobu do splnenia všetkých práv a povinností z nej vyplývajúcich, alebo do ich zániku iným spôsobom.
	13. Predávajúci je oprávnený postúpiť pohľadávky a iné práva vyplývajúce z tejto zmluvy voči LESOM Slovenskej republiky, štátny podnik len po ich predchádzajúcom písomnom súhlase.
	14. Táto zmluva je vyhotovená v piatich (5) vyhotoveniach, z ktorých tri (3) vyhotovenia obdrží kupujúci a dve (2) vyhotovenia predávajúci.
	15. Neoddeliteľnou súčasťou tejto zmluvy sú:

‎Príloha č.1 - Opis predmetu zákazky a vlastný návrh na plnenie

Príloha č. 2 - Cenová špecifikácia

Príloha č. 3 - Zoznam všetkých známych subdodávateľov

* 1. Zmluvné strany vyhlasujú, že túto zmluvu uzatvárajú slobodne, vážne, nie v tiesni ani pod nátlakom, ani za nápadne nevýhodných podmienok a ani v omyle. Zmluvné strany spoločne prehlasujú, že ich zmluvná voľnosť nie je žiadnym spôsobom obmedzená, zmluvné prejavy sú jasné, určité a zrozumiteľné, právny úkon je vykonaný v predpísanej forme, zmluvu si dôsledne prečítali, jej obsahu a právnym účinkom z nej porozumeli a že podpisujúce osoby sú oprávnené k jej podpisu a na znak súhlasu s jej obsahom ju vlastnoručne podpisujú.

|  |  |  |
| --- | --- | --- |
| V ................................ dňa .................. |  | V Banskej Bystrici dňa .......................... |

|  |  |  |
| --- | --- | --- |
| **Predávajúci** |  | **Ing. Peter Brezina**riaditeľ OZ |

**Príloha č. 1 - Opis predmetu zákazky a vlastný návrh na plnenie**

*(prílohou č. 1 sa stane opis predmetu zákazky, ktorý bol súčasťou súťažných podkladov pre výzvu na predkladanie ponúk a prípadných informácií o doplnení v rámci verejného obstarávania, spolu s vlastným návrhom na plnenie úspešného uchádzača)*

**Príloha č. 2 – Návrh na plnenie kritérií**

*(prílohou č. 2 sa stane cenová špecifikácia predmetu zákazky úspešného uchádzača – návrh na plnenie kritérií, resp. v prípade použitia elektronickej aukcie aktualizovaná cenová špecifikácia v súlade s výsledkom elektronickej aukcie)*

**Príloha č. 3 - Zoznam všetkých známych subdodávateľov (príloha zmluvy)**

**Zoznam všetkých známych subdodávateľov**

(splnenie povinnosti ustanovenej v § 41 ods. 3 ZVO.)

Na realizácii ZMLUVY uzavretej na základe výsledku procesu verejného obstarávania sa budú podieľať subdodávatelia: ÁNO/NIE[[1]](#footnote-1):

|  |  |  |  |
| --- | --- | --- | --- |
| Obchodné meno alebonázov, sídlosubdodávateľa, IČO | Meno a priezvisko,adresa pobytu, dátumnarodenia, osobyoprávnenej konať zasubdodávateľa | Predmetsubdodávok | Objempredpokladanýchsubdodávok vEUR bez DPH |
|  |  |  |  |
|  |  |  |  |
| SPOLU | X | X |  |

čestne vyhlasujem,

* že každý subdodávateľ podľa § 41 ZVO spĺňa alebo najneskôr v čase plnenia bude spĺňať podmienky podľa § 32 ods.1 v plnom rozsahu ZVO a nesmú u neho existovať dôvody na vylúčenie podľa § 40 ods.6 písm. a) až h) a ods.7 ZVO; bude mať oprávnenie dodávať tovar alebo poskytovať službu k tej časti predmetu zákazky, ktorú má subdodávateľ plniť,
* pokiaľ som neuviedol identifikačné údaje subdodávateľa nakoľko mi nie je známy, túto povinnosť si splním najneskôr do 5 pracovných dní odo dňa uzatvorenia zmluvy so subdodávateľom a písomne o tom informujem verejného obstarávateľa.
* V prípade, že sa stanem úspešným uchádzačom a po podpise zmluvy zmenu subdodávateľa oznámim verejnému obstarávateľovi (objednávateľovi) minimálne 5 pracovných dní pred začatím poskytovania služieb subdodávateľom. Každý takýto subdodávateľ bude spĺňať podmienku osobného postavenia podľa § 32 ods.1 v plnom rozsahu ZVO a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO; bude mať oprávnenie dodávať tovar alebo poskytovať službu k tej časti predmetu zákazky, ktorú má subdodávateľ plniť. Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 zákona o verejnom obstarávaní, bude zapísaný v registri partnerov verejného sektora.

V dňa:

Obchodné meno a sídlo poskytovateľa:

Meno, podpis a pečiatka štatutárneho orgánu poskytovateľa:

1. Nehodiace sa prečiarknuť [↑](#footnote-ref-1)